DJEČJI VRTIĆ IVANIĆ GRAD
Park hrvatskih branitelja 3
IVANIĆ-GRAD

KLASA:008-01/26-01/01
URBROJ:238/10-77-03-26-58


	
POZIV ZAINTERESIRANOJ JAVNOSTI ZA DOSTAVU MIŠLJENJA, PRIMJEDBI, PRIJEDLOGA O NACRTU PRAVILNIKA O UNUTARNJEM USTROJSTVU I NAČINU RADA DJEČJEG VRTIĆA IVANIĆ GRAD  PUTEM INTERNETSKOG SAVJETOVANJA


	Razlozi donošenja akta
	Usklađivanje odredaba Pravilnika o unutarnjem ustrojstvu i načinu rada Dječjeg vrtića Ivanić Grad  zbog otvaranja novog objekta odnosno zatvaranja postojećih, te usklađivanja s odredbama Pravilnika o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja („Narodne novine“ 145/24)

	
Ciljevi provođenja savjetovanja

	Upoznavanje zainteresirane javnosti i svih zainteresiranih subjekata na koje se predmetni akt može primjenjivati

	
Rok za podnošenje mišljenja, primjedbi i prijedloga

	30 dana od dana objave (objava dana 06.11.2026.)

	
Način podnošenja mišljenja, primjedbi i prijedloga

	info@djecjivrtic-ivanic.hr


	
Sukladno članku 11. stavku 4. Zakona o pravu na pristup informcijama („Narodne novine“ 25/13, 85/15 i 69/22) Dječji vrtić Ivanić Grad sastaviti će i objaviti izvješćeo savjetovanju s zainteresiranom javnošću, a koje ssadrži zaprimljene prijedloge i primjedbe te očitovanja o razlozima za neprihvaćanje pojedinih prijedloga i primjedbi. Predmetno izvješće dostavlja tijelu nadležnom za donošenje akta (upravnom vijeću).










Na temelju članka 41. stavka 1. Zakona o predškolskom odgoju i obrazovanju („Narodne novine“ 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26) i članka 50., 87. i 88. Statuta Dječjeg vrtića Ivanić Grad (KLASA:012-03/22-01/01, URBROJ:238/10-77-02-22-1) upravno vijeće, uz prethodnu suglasnost Gradskog vijeća Grada Ivanić Grada (______________________________________), na ___. sjednici održanoj dana ______.2026. godine, donosi




PRAVILNIK
O
UNUTARNJEM USTROJSTVU I NAČINU RADA 
DJEČJEG VRTIĆA IVANIĆ GRAD





I. OPĆE ODREDBE


Članak 1.

1. Pravilnikom o unutarnjem ustrojstvu i načinu rada Dječjeg vrtića Ivanić Grad (u daljnjem tekstu: Pravilnik), Dječji vrtić Ivanić Grad (u daljnjem tekstu: Vrtić) utvrđuje:
· unutarnje ustrojstvo i sistematizaciju radnih mjesta,
· uvjete koje djelatnici moraju ispunjavati za obavljanje poslova radnog mjesta,
· radna mjesta s posebnim ovlastima i odgovornostima,
· druga pitanja od značenja za rad i obavljanje poslova koji proizlaze iz djelatnosti Vrtića.

1. Vrtić obavlja djelatnost predškolskog odgoja i obrazovanja, u skladu sa Zakonom o predškolskom odgoju i obrazovanju (u daljnjem tekstu: Zakon), Državnim pedagoškim standardom predškolskog odgoja i obrazovanja, Statutom Dječjeg vrtića Ivanić Grad, te drugim propisima koji se temelje na Zakonu, te skrbi o djeci rane i predškolske dobi s ciljem cjelovitog razvoja djeteta i postizanja visoke razine kvalitete njihova života.
1. Izrazi koji se koriste u ovome Pravilniku, a koji imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način i muški i ženski rod.



II. UNUTARNJE USTROJSTVO I NAČIN RADA


Članak 2.

1. Unutarnje ustrojstvo Vrtića obuhvaća dijelove procesa rada međusobno povezane prema vrsti i srodnosti poslova, a koji čine jedinstvenu radnu cjelinu.
1. Unutarnjim ustrojstvom Vrtića osigurava se racionalan i djelotvoran rad Vrtića u cilju ostvarivanja djelatnosti predškolskog odgoja. 
1. Ustrojstvo i rad Vrtića temelji se na humanističkom, stručnom, profesionalnom, efektivnom, odgovornom i pravovremenom obavljanju djelatnosti predškolskog odgoja.


Članak 3.

Vrtić se ustrojava kao predškolska javna ustanova u kojoj se ostvaruju redoviti programi njege, odgoja, obrazovanja, zdravstvene zaštite i unaprjeđenja zdravlja djece i socijalne skrbi djece rane i predškolske dobi, program predškole, program ranog učenja stranih jezika, programi umjetničkog, kulturnog, vjerskog i sportskog sadržaja koji su primjereni sposobnostima i mogućnostima djece, programi na jeziku i pismu nacionalnih manjina, te drugi programi sukladno potrebama djece i zahtjevima roditelja, stručno-pedagoški, stručno-administrativni, računovodstveno-financijski, te pomoćno-tehnički poslovi u skladu s propisima i Godišnjim planom i programom rada.


Članak 4.

1. Rad Vrtića ustrojava se, osim u sjedištu Vrtića (objekt „Maslačak“), u 4 (četiri) objekta (podružnica) na području Grada Ivanić-Grada, i to: 
· podružnica Centar (objekt „Suncokret“), Park hrvatskih branitelja 3, Ivanić-Grad;
· podružnica Žeravinec (objekt „Livada“) – Ulica Milke Trnine 2, Ivanić-Grad;
· podružnica Posavski Bregi (objekt „Tratinčica“) –Savska ulica 69/d, Posavski Bregi;
·  Graberje Ivanićko (objekt „Sunce“) – Šenoina ulica 11, Graberje Ivanićko“.

1. O organizaciji rada u svakom pojedinom objektu (podružnici) brine voditelj objekta sukladno propisima i Godišnjem planu i programu rada.


Članak 5.

Dijelovi procesa rada u Vrtiću utvrđeni su Statutom Vrtića, pa se tako unutarnjim ustrojstvom poslovi vrtića razvrstavaju na sljedeće skupine:
1. rukovodeći poslovi
1. stručno-pedagoški poslovi 
1. pravni poslovi
1. administrativni poslovi
1. računovodstveno- financijski poslovi
1. pomoćno-tehnički poslovi


Članak 6.

Rukovodeći poslovi obuhvaćaju: vođenje rada i poslovanja Vrtića, planiranje i programiranje rada, zastupanje i predstavljanje Vrtića, suradnja s državnim, županijskim, gradskim tijelima i stručnim djelatnicima, te drugi poslovi u svezi poslovanja Vrtića.





Članak 7.

Stručno-pedagoški poslovi obuhvaćaju: neposredan rad s djecom, provedba programa njege, odgoja, obrazovanja, zdravstvene zaštite i unaprjeđenja zdravlja djece i socijalne skrbi, programa predškole, programa ranog učenja stranih jezika, programa umjetničkog, kulturnog, vjerskog i sportskog sadržaja, stručnog usavršavanje, suradnju s roditeljima, planiranje i valorizaciju, vođenje pedagoške dokumentacije, poslove stručnih suradnika, te ostale poslove utvrđene Godišnjim planom i programom rada.



Članak 8.

Pravni poslovi obuhvaćaju: primjenu zakona i propisa donesenih na temelju zakona, izradu prijedloga pravilnika, rješenja, odluka, zaključaka i drugih akata, poslove u svezi s radnim odnosima, obavljanje opće pravnih poslova, tj. sastavljanje ugovora koje Vrtić sklapa, briga o statusno- pravnim pitanjima, provedbu natječaja i oglasa, vođenje dokumentacije i evidencije, suradnju s državnim, županijskim, gradskim tijelima i djelatnicima, te ostali pravni poslovi u svezi s djelatnošću Vrtića.


Članak 9.

Administrativni poslovi obuhvaćaju: administrativno-tehničke poslove, zaprimanje i otpremanje pošte, poslove prijepisa, fotokopiranja, poslove pismohrane, prijem stranaka, kao i  druge srodne poslove. 


Članak 10.

Računovodstveno-financijski poslovi obuhvaćaju: izradu financijskog plana, financijskog izvješća, kvartalnog, polugodišnjeg, godišnjeg obračuna, poslove planiranja, obračun plaća, naknada, poreza, doprinosa, drugih materijalnih izdataka, poslove evidencije, blagajničke i druge poslove određene propisima kojima se uređuje pitanje računovodstvenog poslovanja.



Članak 11.

Pomoćno-tehnički poslovi obuhvaćaju: organiziranje i nabavu prehrambenih artikala, dostavu sredstava neophodnih za organizaciju rada u objektima Vrtića, održavanje skladišnih prostora i vozila; organiziranje i pripremanje obroka, serviranje hrane, održavanje prostora za pripremanje obroka, posuđa za pripremanje i serviranje hrane te čuvanje prehrambenih artikala, drugi poslovi vezani uz prehranu; čišćenje unutarnjih prostora, podova, prozora i ostalih staklenih površina, namještaja i druge opreme, čišćenje i uređenje vanjskog okoliša, ostali poslovi vezani uz čišćenje i održavanje prostora objekata Vrtića; čuvanje i održavanje objekata Vrtića i drugih prostora, održavanje uređaja i opreme za grijanje (kotlovnica), održavanje električnih, vodovodnih i plinskih instalacija i opreme, gromobrana, održavanje i uređivanje vanjskog okoliša i objekata, manje popravke i druge poslove održavanja i čuvanja objekata Vrtića i prostora.


Članak 12.

1. Tjedno radno vrijeme Vrtića raspoređuje se u pet radnih dana.
1. Raspored radnog vremena Vrtića utvrđuje se Godišnjim planom i programom rada.





III. RADNICI VRTIĆA



Članak 13.

1. Stručni radnici u Vrtiću su odgojitelji i stručni suradnici (ravnatelj, pedagog, psiholog, logoped, edukacijski rehabilitator, socijalni pedagog, stručnjak edukacijsko-rehabilitacijskog profila te zdravstveni voditelj). 
1. Radnici iz stavka 1. ovog članka moraju imati, pored općih uvjeta, odgovarajuću stručnu spremu prema odredbama Zakona i Pravilnika o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja.
1. Stručni radnici iz stavka 1. ovog članka mogu napredovati, u skladu s Zakonom i Pravilnikom o načinu i uvjetima napredovanja u struci i promicanju u položajna zvanja odgojitelja i stručnih suradnika u dječjima vrtićima, i stjecati zvanja mentor, savjetnik, te izvrsni savjetnik.


Članak 14.

1. Ostali radnici u Vrtiću su voditelj računovodstva, računovodstveni radnik, tajnik, administrativni radnik, pomoćnik za djecu s teškoćama/stručni komunikacijski posrednik, pomoćni radnik za njegu, skrb i pratnju, glavna kuharica, kuharica, pomoćna kuharica, švelja-pralja, ekonom, domar, spremačica.
1. Radnici iz stavka 1. ovog članka, osim općih uvjeta, moraju imati odgovarajuću stručnu spremu prema odredbama Pravilnika o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja.







IV. SISTEMATIZACIJA RADNIH MJESTA


Članak 15.

1. Unutar dijelova procesa rada iz članka 5. ovog Pravilnika utvrđuju se radna mjesta s određenim poslovima koji se kao stalan sadržaj rada jednog ili više radnika izvršavaju u okviru cjeline radnog procesa ne narušavajući njegovo jedinstvo.
1. Utvrđivanje radnih mjesta obuhvaća:
· naziv radnog mjesta,
· uvjete koji zaposlenici trebaju ispunjavati za obavljanje poslova radnog mjesta,
· popis i opis poslova radnog mjesta.


Članak 16.

1. Broj izvršitelja za obavljanje određenih poslova radnih mjesta utvrđuje upravno vijeće Vrtića za svaku pedagošku godinu planom potreba kadrova, u okviru Godišnjeg plana i  programa rada Vrtića.
1. Za svoj rad radnici odgovaraju ravnatelju Vrtića.
1. Sistematizacijom radnih mjesta utvrđuje se naziv, uvjeti koje trebaju ispunjavati izvršitelji te opis poslova i zadaća.
1. Razina obrazovanja kao uvjet za obavljanje poslova radnog mjesta propisana je Zakonom o Hrvatskom kvalifikacijskom okviru na način kako slijedi:
- Razina 1 – kvalifikacija stečena završetkom osnovnog obrazovanja;
- Razina 2 – kvalifikacije stečene završetkom strukovnog i umjetničkog osposobljavanja;
- Razina 3 – kvalifikacije stečene završetkom srednjoškolskog obrazovanja u trajanju kraćem od tri godine;
- Razina 4.1 – kvalifikacije stečene završetkom srednjoškolskog obrazovanja u trajanju od tri ili dužem od tri, a kraćem od četiri godine;
- Razina 4.2 – kvalifikacije stečene završetkom srednjoškolskog obrazovanja u trajanju od četiri ili više godina;
- Razina 5 – kvalifikacije stečene završetkom stručnih studija kojima se stječe manje od 180 ECTS ili CSVET bodova; strukovnoga specijalističkog usavršavanja; programa za majstore uz najmanje dvije godine vrednovanoga radnog iskustva;
- Razina 6.st – kvalifikacije stečene završetkom preddiplomskih stručnih studija;
- Razina 6.sv – kvalifikacije stečene završetkom preddiplomskih sveučilišnih studija;
- Razina 7.1.st – kvalifikacije stečene završetkom specijalističkih diplomskih stručnih studija 3;
- Razina 7.1.sv – kvalifikacije stečene završetkom sveučilišnih diplomskih studija te integriranih preddiplomskih i diplomskih sveučilišnih studija;
- Razina 7.2 – kvalifikacije stečene završetkom poslijediplomskih specijalističkih studija;
- Razina 8.1 – kvalifikacije stečene završetkom poslijediplomskih znanstvenih magistarskih studija;
- Razina 8.2 – kvalifikacije stečene završetkom poslijediplomskih sveučilišnih (doktorskih) studija.
(5) Sistematizacija radnim mjesta glasi kako slijedi:

	RUKOVODEĆI POSLOVI

	NAZIV RADNOG
MJESTA
	OPIS POSLOVA I ZADAĆA
	RAZINA OBRAZOVANJA
	VRSTA I RAZINA STUDIJA
	AKADEMSKI NAZIV

	RAVNATELJ

	· planiranje i programiranje rada i razvoja, upravljanje poslovanjem, organizacija rada;
· zastupa, predstavlja i odgovara za zakonitost rada Vrtića;
· predlaže opće akte koje donosi upravno vijeće;
· sudjeluje u radu upravnog vijeća, bez prava na odlučivanje;
· obustavlja izvršenje odluka upravnog vijeća i odgojiteljskog vijeća za koje zaključi da su suprotne zakonu, podzakonskom  i općem aktu;
· donosi odluke sukladno ovlaštenjima utvrđenim Zakonom, Statutom i drugim općim aktima Vrtića;
· sudjeluje u pripremi sjednica upravnog vijeća te izvršava donesene odluke i opće akte;
· predlaže upravnom vijeću odluku o izboru odgojitelja i stručnih suradnika i ostalih radnika;
· sklapa ugovore o radu s zaposlenicima, sklapa s radnicima pisani sporazum o prestanku ugovora o radu;
· odlučuje o raspoređivanju radnika na radno mjesto;
· izdaje radne naloge zaposlenicima u svezi izvršavanja pojedinih poslova;
· sudjeluje u izradi Godišnjeg plana i programa rada, Kurikuluma dječjeg vrtića, te piše odgovarajuća izvješća vezana uz ostvarivanje istog;
· prati ostvarivanja zadaća odgojno-obrazovnog rada, njege i zaštite djece rane i predškolske dobi;
· unapređivanje kvalitete procesa rada;
· obavljanje poslova utvrđenih zakonom, odlukama osnivača, Statutom i drugim općim aktima Vrtića.

	6.st – 7.1. st
	Sveučilišni
diplomski studij;
Sveučilišni prijediplomski studij;
Stručni prijediplomski studij
	Sveučilišni/a magistar/magistra ranog i predškolskog odgoja i obrazovanja;
Sveučilišni prvostupnik/ca ranog i predškolskog odgoja i obrazovanja;
Prvostupnik/ca ranog i predškolskog odgoja i obrazovanja

	STRUČNO – PEDAGOŠKI POSLOVI

	NAZIV RADNOG
MJESTA
	OPIS POSLOVA I ZADAĆA
	RAZINA OBRAZOVANJA
	VRSTA I RAZINA STUDIJA
	AKADEMSKI NAZIV

	STRUČNI SURADNIK-
PEDAGOG
	· planiranje i programiranje zadaća za unapređivanje odgojno-obrazovnog rada;
· sudjeluje u izradi Godišnjeg plana i programa rada, Kurikuluma dječjeg vrtića, te iste ostvaruje;
· praćenje psihofizičkog razvoja djece u suradnji s odgojiteljem;
· osuvremenjivanje i unapređivanje odgojno obrazovnog procesa;
· educiranje odgojno obrazovnih radnika, te pružanje stručne pomoći u okviru njihovog odgojno obrazovnog rada;
· suradnja u programima permanentnog stručnog usavršavanja djelatnika koji neposredno rade s djecom;
· sudjeluje u obavljanju poslova u svezi upisa djece u Vrtić;
· vodi odgovarajuće evidencije o djeci u sustavu e-Matica;
· sudjeluje u strukturiranju odgojne skupine;
· suradnja s roditeljima i ostalim važnim čimbenicima;
· javno predstavlja postignuća unapređivanja odgojno-obrazovne prakse i afirmira djelatnost;
· sudjeluje u izradi redovitih i posebnih programa Vrtića i prati njihovo ostvarivanje;
· predlaže i sudjeluje u ostvarivanju programa odgojno-obrazovnog rada s djecom rane i predškolske dobi, ustrojava rad i prati rad u odgojnoj skupini;
· inicira promjene cjelokupnog konteksta i uvjete za ostvarivanje razvojnih zadaća programa;
· prati vođenje propisane pedagoške dokumentacije u odgojnoj skupini, sukladno Zakonu i podzakonskim propisima te zaključcima stručnih tijela vrtića;
· ustrojava i vodi odgovarajuću pedagošku dokumentaciju te izrađuje odgovarajuća izvješća i evidencije;
· sudjeluje u pripremi i radu stručnih tijela, prati stručnu literaturu i dr.;
· sudjeluje u postupcima nabave didaktike, stručne literature i drugih sredstava za rad odgojno-obrazovnih radnika;
· obavlja poslove vezane za rad s pripravnicima sukladno pozitivnim propisima, te Planu i programu stažiranja pripravnika, ;
· uvođenje studenata u odgojno obrazovni rad Ustanove u skladu s predmetnim zadaćama ostvarivanja studentske prakse;
· obavlja druge stručne poslove određene pozitivnim propisima i internim aktima Vrtića, te po nalogu ravnatelja.

	7.1. sv
	Sveučilišni diplomski studij
	Sveučilišni/a magistar/magistra pedagogije

	STRUČNI SURADNIK-
PSIHOLOG
	· planira i programira rad na praćenju psihofizičkog razvoja i napredovanja djece;
· sudjeluje u izradi Godišnjeg plana i programa rada i Kurikuluma dječjeg vrtića, te isti i ostvaruje;
· utvrđuje osobitosti djetetovih potreba u razvoju i sustavno ih prati te predlaže načine podrške;
· sistematski prati psihofizički razvoj i napredovanje djece u Vrtiću;
· prepoznaje i radi s darovitom djecom i promišlja razvojne zadaće za njihovo napredovanje prema sposobnostima;
· radi s djecom s teškoćama u razvoju te je podrška obitelji u snalaženju s konkretnom teškoćom;
· za djecu s posebnim potrebama osmišljava u suradnji s matičnim odgojiteljima individualizirane odgojno obrazovne programe rada i po potrebi ih provodi zajedno s odgojiteljima;
· sudjeluje u edukaciji roditelja s temama iz svog djelokruga rada;
· surađuje u oblicima permanentnog stručnog usavršavanja odgojno obrazovnih radnika;
· educira odgojno obrazovne radnike te pruža stručnu pomoć u okviru njihovog odgojno obrazovnog rada;
· sudjeluje u izradi redovitih i posebnih programa Vrtića i prati njihovo ostvarivanje
· surađuje s važnim društvenim čimbenicima;
· javno predstavlja postignuća unapređivanja odgojno-obrazovne prakse i afirmira djelatnost;
· sudjeluje u obavljanju poslova u svezi upisa djece u Vrtić;
· vodi odgovarajuće evidencije o djeci u sustavu e-Matica; 
· sudjeluje u strukturiranju odgojne skupine;
· sudjeluje u postupcima nabave didaktike, stručne literature i drugih sredstava za rad odgojno-obrazovnih radnika;
· vodi odgovarajuću pedagošku dokumentaciju, te izrađuje odgovarajuća izvješća i evidencije;
· obavlja druge stručne poslove određene pozitivnim propisima i internim aktima Vrtića, te po nalogu ravnatelja.
	7.1. sv
	Sveučilišni diplomski studij
	Sveučilišni magistar/magistra psihologije

	STRUČNI SURADNIK-

LOGOPED 
	· sudjeluje u izradi Godišnjeg plana i programa rada i Kurikuluma dječjeg vrtića, te isti i ostvaruje;
· radi na prepoznavanju, ublažavanju i otklanjanju teškoća djece u govornom razvoju;
· utvrđuje specifične potrebe djece s teškoćama i o njima informira odgojitelje, ostale suradnike i roditelje;
· utvrđuju najprimjerenije metode rada za svako pojedino dijete te ih primjenjuju u svome radu (u suradnji s odgojiteljima, stručnim timom i roditeljima);
· ostvaruje rehabilitacijski rad kroz individualne i grupne oblike rada;
· neposredno surađuje s roditeljima putem individualnih razgovora, sastanaka, predavanjima i sl.;
· za djecu s posebnim potrebama osmišljava u suradnji s matičnim odgojiteljima individualizirane odgojno obrazovne programe rada i po potrebi ih provodi zajedno s odgojiteljima; 
· surađuje sa stručnim ustanovama koje se bave poremećajima u govoru, zdravstvenim, ustanovama socijalne skrbi, osnovnim školama i drugim vrtićima;
· sudjeluje u pripremi i radu stručnih tijela Vrtića;
· sudjeluje u obavljanju poslova u svezi upisa djece u Vrtić;
· vodi odgovarajuće evidencije o djeci u sustavu e-Matica;
· sudjeluje u strukturiranju odgojne skupine;
· ustrojava i vodi odgovarajuću pedagošku dokumentaciju te izrađuje odgovarajuća izvješća i evidencije;
· prati, proučava i provjerava u praksi znanstvene i teorijske spoznaje s govornog područja;
· realizira osobni program permanentnog stručnog usavršavanja;
· podržava proces uključivanja djece s teškoćama u zajednicu;
· sudjeluje u izradi redovitih i posebnih programa Vrtića i prati njihovo ostvarivanje
· javno predstavlja postignuća unapređivanja odgojno- obrazovne prakse i afirmira djelatnost;
· obavlja druge stručne poslove određene pozitivnim propisima i internim aktima Vrtića, te po nalogu ravnatelja.

	7.1. sv
	Sveučilišni diplomski studij
	Sveučilišni/a magistar/magistra logopedije

	STRUČNI SURADNIK-

EDUKACIJSKI REHABILITATOR
	· sudjeluje u izradi Godišnjeg plana i programa rada i Kurikuluma dječjeg vrtića, te isti i ostvaruje;
· sudjeluje u otkrivanju, identifikaciji i utvrđivanju stupnja i vrste teškoće u razvoju (teškoće vida, sluha, govora, motoričkih teškoća i smanjenih intelektualnih mogućnosti) i o njima informira odgojitelje, ostale suradnike i roditelje;
· utvrđuju najprimjerenije metode rada za svako pojedino dijete te ih primjenjuju u svome radu (u suradnji s odgojiteljima, stručnim timom i roditeljima);
· sudjeluje u obavljanju poslova u svezi upisa djece u Vrtić;
· vodi odgovarajuće evidencije o djeci u sustavu e-Matica;
· sudjeluje u strukturiranju odgojne skupine;
· ostvaruje neposredni rad s djecom u odgojnoj skupini u koju su djeca integrirana;
· sudjeluje u izradi redovitih i posebnih programa Vrtića i prati njihovo ostvarivanje
· ostvaruje rehabilitacijski rad kroz individualne i grupne oblike rada;
· pruža stručnu pomoć u primjeni specifičnih pomagala i didaktičkog materijala;
· prati inovacije i primjenjuje ih u procesu njege i odgoja djece s teškoćama u razvoju;
· za djecu s teškoćama u razvoju osmišljava u suradnji s matičnim odgojiteljima individualizirane odgojno obrazovne programe rada i po potrebi ih provodi zajedno s odgojiteljima;
· upoznaje roditelje s vrstom i stupnjem teškoće razvoja djeteta, te daje upute za rad s djetetom na otklanjanju i ublažavanju posljedica teškoće;
· surađuje sa socijalnim, zdravstvenim  i drugim stručnim ustanovama za djecu s teškoćama u razvoju;
· sudjeluje u pripremi i radu stručnih tijela Vrtića;
· ustrojava i vodi odgovarajuću pedagošku dokumentaciju te izrađuje odgovarajuća izvješća i evidencije;
· prati, proučava i provjerava u praksi znanstvene i teorijske spoznaje s područja edukacijsko-rehabilitacijskih znanosti;
· realizira osobni program permanentnog stručnog usavršavanja;
· podržava proces uključivanja djece s teškoćama u zajednicu;
· javno predstavlja postignuća unapređivanja odgojno-obrazovne prakse i afirmira
· djelatnost;
· obavlja druge stručne poslove određene pozitivnim propisima i internim aktima Vrtića, te po nalogu ravnatelja.
	7.1. sv
	Sveučilišni diplomski studij
	Sveučilišni magistar/magistra edukacijske rehabilitacije

	STRUČNI SURADNIK-

SOCIJALNI PEDAGOG 
	· sudjeluje u izradi Godišnjeg plana i programa rada i Kurikuluma dječjeg vrtića, te isti i ostvaruje;
· radi na prepoznavanju, ublažavanju i otklanjanju djece s problemima u ponašanju;
· utvrđuje specifične potrebe djece s problemima u ponašanju i djece koja su u riziku, te o njima informira odgojitelje, ostale suradnike i roditelje;
· utvrđuju najprimjerenije metode rada za svako pojedino dijete te ih primjenjuju u svome radu (u suradnji s odgojiteljima, stručnim timom i roditeljima);
· osmišljava i provodi  socijalnopedagoške intervencije za djecu s već razvijenim problemima u ponašanju  i djece u riziku;
· u suradnji s matičnim odgojiteljima osmišljava i provodi individualizirane odgojno obrazovne programe rada i po potrebi ih provodi zajedno s odgojiteljima;
· planira i ostvaruje individualne i grupne socijalnopedagoške intervencije;
· oblikuje i provodi preventivne programe kojima osnažuje okruženje u ustanovi, smanjuje rizične i jača zaštitne čimbenike za razvoj problema u ponašanju;
· neposredno surađuje, te daje stručnu savjetodavnu  podršku i pomoć roditeljima i odgojiteljima putem individualnih razgovora, sastanaka, predavanjima i sl.;
· surađuje s zdravstvenim ustanovama i ustanovama socijalne skrbi te drugim stručnim institucijama u prevenciji problema u ponašanju djece, drugim dječjim vrtićima i osnovnim školama;
· sudjeluje u pripremi i radu stručnih tijela Vrtića;
· javno predstavlja postignuća unapređivanja odgojno-obrazovne prakse i afirmira djelatnost;
· sudjeluje u izradi redovitih i posebnih programa Vrtića i prati njihovo ostvarivanje;
· ustrojava i vodi odgovarajuću pedagošku dokumentaciju te izrađuje odgovarajuća izvješća i evidencije;
· sudjeluje u obavljanju poslova u svezi upisa djece u Vrtić;
· vodi odgovarajuće evidencije o djeci u sustavu e-Matica;
· sudjeluje u strukturiranju odgojne skupine
· prati, proučava i provjerava u praksi znanstvene i teorijske spoznaje s područja socijalnopedagoške djelatnosti;
· realizira osobni program permanentnog stručnog usavršavanja;
· podržava proces uključivanja djece s teškoćama u zajednicu;
· obavlja druge stručne poslove određene pozitivnim propisima i internim aktima Vrtića, te po nalogu ravnatelja.
	7.1. sv
	Sveučilišni diplomski studij
	Sveučilišni/a magistar/magistra socijalne pedagogije

	ZDRAVSTVENI VODITELJ
	· predlaže Godišnji plan i program rada, iz svog djelokruga, izrađuje izvješća o njegovu ostvarivanju;
· planira i programira  zadaće zdravstvene zaštite djece predškolske dobi, koordinira rad zaposlenika u njihovu ostvarivanju;
· sudjeluje u izradi i ostvarivanju izvedbenog odgojno-obrazovnog i zdravstvenog  programa i prati njegovo ostvarivanje;
· prati epidemiološku situaciju i poduzima mjere za suzbijanje zaraznih bolesti;
· vrši kontrolu opće i osobne higijene djece i radnika;
· provodi profilaksu i mjere primarne prevencije prema uputama liječnika;
· brine o nabavi radne obuće i odjeće, sanitetskog materijala, lijekova i sredstava za dezinfekciju;
· sudjeluje sa stručnim suradnicima u praćenju djece s teškoćama u razvoju, u njezi i brizi za zdravlje;
· sudjeluje u izradi rasporeda dnevnih aktivnosti, boravka na zraku i odmora prema uzrastu i individualnim potrebama djece;
· vrši provođenje higijensko epidemioloških mjera, surađuje sa sanitarnom inspekcijom i higijensko epidemiološkom službom;
· suradnja s roditeljima i ostalim važnim čimbenicima iz djelokruga svog rada;
· educira odgojno obrazovne radnike te pruža stručnu pomoć u okviru njihovog odgojno obrazovnog rada;
· suradnja u programima permanentnog stručnog usavršavanja radnika koji neposredno rade s djecom;
· stručno planira prehranu radi poticanja optimalnog rasta i razvoja sve djece, nadzire i predlaže mjere za poboljšanje sanitarno-higijenski uvjeta rada u Vrtiću;
· izrađuje i provodi individualizirani plan rada, prehrane i sl. za djecu sa zdravstvenim teškoćama te sukladno tome surađuje sa roditeljima, odgojiteljima, kuharicama i spremačicama u svezi zdravstvene teškoće (prehrane, izmjena statičkih i dinamičkih aktivnosti i sl.)
· sudjeluje u izradi jelovnika, nadzire postupak pripremanja hrane, stanje čistoće kuhinje i drugih prostora i prostorijama u kojima se priprema, servira i čuva hrana;
· obavlja nadzor nad svim radnim i pomoćnim prostorijama Vrtića i predlaže mjere kojima se osigurava čuvanje zdravlja djece i sprečavanju raznih zaraza i drugih bolesti;
· stručno potiče uvođenje te prati provođenje HACCP sustava sukladno HACCP načelima za javne ustanove;
· organizira i kontrolira rad pomoćno tehničkog osoblja u kuhinjama i rad spremačica;
· nadzire radnike Vrtića u svezi primjene higijenskih mjera (nošenje propisane odjeće, zaštitnih kapa i dr.) prilikom rada u kuhinji,  kao i svih radnika u procesu odgoja i obrazovanja;
· organizira redovite kontrole uzoraka hrane, te mikrobiološku ispravnost namirnica, periodičnu kontrolu briseva radnih površina, predmeta i ruku;
· vrši nadzor nad sanitarno higijenskim stanjem prostorija za pripremanje hrane, nad procesom pripremanja i distribucije hrane;
· vrši nadzor nad higijenskim stanjem i održavanjem čistoće prostora u kojem borave djeca, opreme za djecu i igračaka;
· vrši nadzor nad higijenskim održavanjem vanjskih površina i pješčanika;
· organizira i kontrolira dezinfekciju, dezinsekciju i deratizaciju;
· upućuje radnike na redoviti, a prema potrebi i izvanredni zdravstveni pregled, prema propisima kojima se uređuje područje zaštite pučanstva od zaraznih bolesti, te organizira i provodi zdravstvenu zaštitu radnika (sistematski pregledi i sl.)
· vodi odgovarajuću pedagošku i zdravstvenu dokumentaciju i izrađuje odgovarajuće evidencije, sudjeluje u radu stručnih tijela, te prati stručnu literaturu;
· sudjeluje u obavljanju poslova u svezi upisa djece u Vrtić;
· vodi odgovarajuće evidencije o djeci u sustavu e-Matica; 
· obavlja i druge stručne poslove sukladno pozitivnim propisima i internim aktima Vrtića, te po nalogu ravnatelja.

	6.st – 7.1. st
	Sveučilišni
diplomski studij;
Sveučilišni prijediplomski studij;
Stručni diplomski studij;
Stručni prijediplomski studij
	Sveučilišni/a magistar/magistra sestrinstva;
Sveučilišni prvostupnik/ca sestrinstva;
Magistar/magistra sestrinstva;
Prvostupnik/ca sestrinstva

	ODGOJITELJ
	· organizira i ostvaruje proces odgojno obrazovnog rada, njege i zaštite djece;
· predlaže smjernice godišnjeg plana i programa rada iz svojega djelokruga rada;
· provodi odgojno-obrazovni program rada s djecom rane i predškolske dobi u skladu s djetetovim potrebama i pravima i stručno promišlja odgojno-obrazovni proces u svojoj odgojno-obrazovnoj skupini;
· vodi propisanu pedagošku dokumentaciju u odgojnoj skupini, sukladno Zakonu i podzakonskim propisima te zaključcima stručnih tijela vrtića;
· kreira cjelokupni prostor u kojem borave djeca, vodeći računa o potrebama djece i planu rada, uz istovremeno zadovoljavanje pedagoških, estetskih i higijensko-zdravstvenih uvjeta;
· za djecu s posebnim potrebama i zdrav. teškoćama osmišljava u suradnji s psihologom i stručnjakom edukacijsko rehabilitacijskog profila i zdravstvenim voditeljem, individualizirane odgojno obrazovne programe rada i provodi ih, te izrađuje evaluacijska izvješća;
· skrbi se o didaktičkim i drugim sredstvima rada vrtića neophodnih za rad s djecom, te o ispravnosti tih sredstava;
· surađuje s roditeljima, stručnim suradnicima  te svim drugim radnicima Vrtića;
· javno predstavlja postignuća, unapređivane odgojno obrazovne prakse i afirmira djelatnost;
· sudjeluje u radu stručnih tijela Vrtića, prati stručnu literaturu;
· ostvaruje zadaće permanentnog stručnog usavršavanja;
· redovito se priprema za rad s djecom;
· obavlja druge poslove, vezane uz odgoj i njegu djece, po nalogu ravnatelja.

	6.st – 7.1. st
	Sveučilišni
diplomski studij;
Sveučilišni prijediplomski studij;
Stručni prijediplomski studij
	Sveučilišni/a magistar/magistra ranog i predškolskog odgoja i obrazovanja;
Sveučilišni prvostupnik/ca ranog i predškolskog odgoja i obrazovanja;
Prvostupnik/ca ranog i predškolskog odgoja i obrazovanja

	POMOĆNIK ZA DJECU S TEŠKOĆAMA / STRUČNI KOMUNIKACIJSKI POSREDNIK
	· sudjeluje u brizi, njezi, odgoju, sigurnosti i pratnji djeteta/djece s teškoćama kao pomoć matičnom odgojitelju prateći njegove upute;
· izvještava matičnog odgojitelja kao i stručnu službu o svim važnim psihofizičkim osobitostima djeteta/djece s teškoćama koje prati;
· prati dijete/djecu prilikom odlaska na šetnje, izlete te pomaže u zadovoljavanju osnovnih potreba djece s teškoćama;
· obavlja i druge poslove vezane uz odgoj, njegu, skrb i pratnju djece po nalogu ravnatelja.

	4.2
	
	

	POMOĆNI RADNIK ZA NJEGU, SKRB I PRATNJU
	· sudjeluje u brizi, njezi, odgoju, sigurnosti i pratnji djeteta/djece kao ispomoć matičnom odgojitelju prateći njegove upute;
· izvještava matičnog odgojitelja kao i stručnu službu o svim važnim psihofizičkim osobitostima djeteta/djece;
· prati dijete/djecu prilikom odlaska na šetnje, izlete te pomaže u zadovoljavanju osnovnih potreba djece;
· obavlja i druge poslove vezane uz odgoj, njegu, skrb i pratnju djece po nalogu ravnatelja.

	4.1
	Kvalifikacija  stečena završetkom strukovnog obrazovanja u trajanju od 3 godine
	

	PRAVNI POSLOVI

	NAZIV RADNOG
MJESTA
	OPIS POSLOVA I ZADAĆA
	RAZINA OBRAZOVANJA
	VRSTA I RAZINA STUDIJA
	AKADEMSKI NAZIV

	TAJNIK 
	· ustrojava rad tajništva te je zadužen za izvršavanje svih poslova u tajništvu;
· izrađuje prijedloge Statuta Vrtića, drugih općih akata, odluka i ugovora;
· brine o obavljanju administrativnih poslova u skladu s Uredbom o uredskom poslovanju;
· obavlja pravne i administrativne poslove u svezi zasnivanja i prestanka radnog odnosa odnosno sklapanja i prestanka ugovora u radu, te ostvarivanja prava i obveza zaposlenika iz rada i u svezi s radom;
· nadzire rad pismohrane;
· vodi odgovarajuće evidencije i izrađuje odgovarajuća izvješća u svezi s ostvarivanjem prava i obveza zaposlenika iz područja rada;
· vodi i čuva dokumentaciju zaposlenika iz područja rada;
· sudjeluje u pripremi sjednica upravnog vijeća Vrtića;
· obavlja pravne poslove vezane za upis djece u Vrtić;
· unosi opće podatke o Vrtiću i podatke o radnicima u sustav e-Matica;
· prati i proučava pravne propise i odgovoran je za njihovu primjenu, te o novim propisima izvješćuje ravnatelja;
· obavlja druge poslove utvrđene Zakonom, Statutom i drugim općim aktima, te  po nalogu ravnatelja.
	6.st - 7.1. sv
	Sveučilišni integrirani prijediplomski i diplomski studij;
Stručni diplomski studij javne uprave;
Stručni prijediplomski studij javne uprave*

	Sveučilišni/a magistar/magistra prava; Magistar/magistra javne uprave;
Stručni prvostupnik/ca javne uprave*

	*Ukoliko se na natječaj ne javi osoba koja udovoljava naprijed navedenim uvjetima, poslove tajnika
može obavljati osoba koja je završila Stručni prijediplomski studij javne uprave

	ADMINISTRATIVNI POSLOVI

	NAZIV RADNOG
MJESTA
	OPIS POSLOVA I ZADAĆA
	RAZINA OBRAZOVANJA
	VRSTA I RAZINA STUDIJA
	AKADEMSKI NAZIV

	ADMINISTRATIVNO -RAČUNOVODSTVENI RADNIK I
	· obavlja administrativne poslove u skladu s Uredbom o uredskom poslovanju i ostale tehničke poslove;
· obavlja poslove arhive;
· izrađuje tipske akte koji se odnose na korisnike usluga i radnike;
· sudjeluje u poslovima vezanim za upis djece;
· obavlja poslove vezane uz ispis djece;
· sudjeluje u postupcima nabave;
· vodi evidencije inventara vrtića;
· obavlja poslove daktilografije, pismohrane, poslove kopiranja i umnožavanja dokumentacije;
· obavlja prijem stranaka, radi poslove arhive, otpreme akata, te zaprimanje i otpreme pošte;
· obavlja druge poslove po potrebi i nalogu ravnatelja.
	6.st, 6. sv
4.2*
	Sveučilišni prijediplomski studij; Stručni prijediplomski studij;

	Sveučilišni/a prvostupnik/ca ekonomije;
Stručni prvostupnik/ca ekonomije

	* Ukoliko se na natječaj ne javi osoba koja udovoljava naprijed navedenim uvjetima, poslove administrativno radnika  može obavljati osoba s kvalifikacijom razine 4.2. stečenom završetkom strukovnog obrazovanja u trajanju od 4 godine u sektoru Ekonomija i trgovina.

	FINANCIJSKO-RAČUNOVODSTVENI POSLOVI

	NAZIV RADNOG
MJESTA
	OPIS POSLOVA I ZADAĆA
	RAZINA OBRAZOVANJA
	VRSTA I RAZINA STUDIJA
	AKADEMSKI NAZIV

	VODITELJ RAČUNOVODSTVA
	· organizira, rukovodi i koordinira rad u računovodstvu;
· izrađuje financijski plan, periodični i godišnji izvještaj, kalkulacije i analize plana;
· brine o poštivanju rokova važnih za financijsko poslovanje;
· priprema financijska izvješća za upravno vijeće, osnivača i ravnatelja;
· prati, proučava propise koji se odnose na rad u računovodstvu, te daje prijedloge za izradu obrazaca i normativnih akata koji se odnose na to područje;
· nadzire i po potrebi obavlja poslove materijalnog knjigovodstva, osnovnih sredstava i sitnog inventara;
· nadzire čuvanje i arhiviranje računovodstvene dokumentacije;
· vrši knjiženje sve financijske dokumentacije po dokumentima;
· izrađuje periodične obračune i izvješća, te završni obračun;
· izrađuje statistička izvješća;
· vodi knjigovodstvo plaća i popratnih obrazaca;
· obavlja sve poslove u skladu s pozitivnim propisima iz područja računovodstva;
· nadzire i po potrebi obavlja blagajničko poslovanje;
· nadzire i po potrebi ispostavlja uplatnice za korisnike usluga;
· nadzire vođenje i po potrebi vodi analitičku knjigu kupaca i dobavljača;
·  nadzire i po potrebi obavlja poslove              
       likvidature;
· obavlja druge poslove po potrebi koji odgovaraju naravi i vrsti poslova radnog mjesta i nalogu ravnatelja, a u skladu s zakonom i internim aktima.

	6.st – 7.1 sv
	Sveučilišni integrirani prijediplomski i diplomski studij;
Sveučilišni diplomski studij;
Stručni diplomski studij;
Sveučilišni prijediplomski studij;
Stručni prije diplomski studij

	Sveučilišni/a magistar/magistra ekonomije; Magistar/magistra ekonomije;
Sveučilišni/prvostupnik/ca ekonomije
Stručni prvostupnik/ca ekonomije

	ADMINISTRATIVNO -RAČUNOVODSTVENI RADNIK II
	· obavljanje poslova materijalnog knjigovodstva, osnovnih sredstava i sitnog inventara;
· vodi brigu o čuvanju i  arhiviranju računovodstvene dokumentacije;
· obavlja blagajničko poslovanje;
· ispunjava obrasce o plaći i stažu za ostvarivanje prava radnika iz područja mirovinskog osiguranja;
· obavlja poslove vezane uz službena putovanja radnika (izdavanje putnih naloga, vođenje evidencije putnih naloga i sl.);
· priprema dokumentaciju i obračunava usluge predškolskog odgoja koje Vrtić pruža korisnicima usluga i ispostavlja uplatnice i opomene za korisnike usluga;
· vodi analitičku knjigu kupaca i dobavljača;
· zaprima ulazne račune, obavlja računovodstvenu kontrolu (kontrolira formalnu i računsku ispravnost)
· izrađuje račune koje dječji vrtić izdaje drugim subjektima;
· obavlja poslove likvidature;
· obavlja poslove nabave i vodi propisane evidencije nabave u skladu s pozitivnim propisima;
· vodi evidencije inventara vrtića;
· priprema dokumentaciju potrebnu u postupcima financijskih institucija;
· vodi odgovarajuće evidencije iz djelokruga svoga rada;
· obavlja druge poslove po potrebi koji odgovaraju naravi i vrsti poslova radnog mjesta i nalogu ravnatelja, a u skladu s zakonom i internim aktima.
	6.st, 6. sv
4.2*
	Sveučilišni prijediplomski studij; Stručni prijediplomski studij;

	Sveučilišni/a prvostupnik/ca ekonomije;
Stručni prvostupnik/ca ekonomije

	* Ukoliko se na natječaj ne javi osoba koja udovoljava naprijed navedenim uvjetima, poslove administrativno radnika  može obavljati osoba s kvalifikacijom razine 4.2. stečenom završetkom strukovnog obrazovanja u trajanju od 4 godine u sektoru Ekonomija i trgovina.

	POMOĆNO-TEHNIČKI POSLOVI

	NAZIV RADNOG
MJESTA
	OPIS POSLOVA I ZADAĆA
	RAZINA OBRAZOVANJA
	VRSTA I RAZINA KVALIFIKACIJE
	NAZIV KVALIFIKACIJE

	GLAVNI KUHAR
	· organizira i radi na poslovima pripreme, kuhanja, serviranja i raspoređivanja hrane po odjelima i objektima;
· organizira i radi na poslovima pripreme, kuhanja, serviranja i raspoređivanja hrane za djecu s posebnim režimom prehrane;
· svakodnevno prima i provjerava kakvoću živežnih namirnica;
· određuje i raspoređuje količinski namirnice prema jelovniku i broju djece;
· sudjeluje u sastavljanju jelovnika;
· radi na praćenju i unapređivanju sanitarno-higijenskih uvjeta kuhinje i ostalih skladišnih prostora;
· vodi brigu o nabavci i pravovremenoj zamjeni dotrajalog ili uništenog posuđa, pribora, strojeva, uređaja i inventara potrebnog za kuhanje i pripremu hrane;
· sudjeluje u svim glavnim fazama kuhanja;
· vođenje dnevne potrošnje namirnica, izrada mjesečnog trebovanja namirnica;
· nadzire i pomaže pri pravilnom skladištenju i korištenju namirnica;
· obavlja i druge poslove iz djelokruga svoga rada po nalogu ravnatelja u rukovanju s hranom;
· udovoljava zahtjevima vezanim za higijenu, te ostalim obvezama propisanim Zakonom o hrani i Pravilnikom o higijeni hrane;
· u obavljanju poslova s hranom provodi i održava trajni postupak temeljen na načelima sustava analize opasnosti i upravljanja kritičnim kontrolnim točkama (HACCP), a sve sukladno odredbama Zakona o hrani, Pravilnika o higijeni hrane, te HACCP vodiča dobre higijenske prakse i primjene HACCP načela za institucionalne kuhinje;
· nadzire i stručno pomaže drugim radnicima u kuhinji;
· obavlja druge stručne poslove po nalogu ravnatelja.
	4.1
	Kvalifikacija kuhar stečena završetkom strukovnog obrazovanja u trajanju od 3 godine u sektoru Turizam i ugostiteljstvo
	Kuhar

	KUHAR
	· radi na poslovima pripreme, kuhanja i serviranja obroka po odjeljenjima;
· prema danim uputama obavlja sve pomoćne poslove u preuzimanju, čišćenju i pripremanju namirnica;
· radi na poslovima pripreme, kuhanja, serviranja i raspoređivanja hrane za djecu s posebnim režimom prehrane;
· obavlja pomoćne poslove vezane uz kuhanje i dovršavanje jela;
· pomaže pri raspoređivanju obroka po objektima;
· brine o kvaliteti i kvantiteti namirnica te racionalnom pripremanju dnevnog obroka;
· obavlja poslove pranja, odnosno čišćenja posuđa i kuhinje nakon završetka rada;
· pazi na čistoću osnovnih i pomoćnih sredstava za rad u  kuhinji kao i obuće i odjeće;
· u obavljanju poslova s hranom provodi i održava trajni postupak temeljen na načelima sustava analize opasnosti i upravljanja kritičnim kontrolnim točkama (HACCP), a sve sukladno odredbama Zakona o hrani, Pravilnika o higijeni hrane, te HACCP vodiča dobre higijenske prakse i primjene HACCP načela za institucionalne kuhinje;
· obavlja druge stručne poslove po nalogu ravnatelja.
	4.1
	Kvalifikacija kuhar stečena završetkom strukovnog obrazovanja u trajanju od 3 godine u sektoru Turizam i ugostiteljstvo
	Kuhar

	POMOĆNI KUHAR
	· radi na poslovima vezano uz pripremanje, kuhanje i dovršavanje obroka;
· radi na poslovima pripreme, kuhanja, serviranja i raspoređivanja hrane za djecu s posebnim režimom prehrane;
· obavlja tjedne i dnevne narudžbe namirnica sukladno jelovniku;
· servira obroke i pere posuđe poslije svih obroka;
· brine o sanitarno-higijenskim uvjetima u prostorima kuhinje;
· u obavljanju poslova s hranom provodi i održava trajni postupak temeljen na načelima sustava analize opasnosti i upravljanja kritičnim kontrolnim točkama (HACCP), a sve sukladno odredbama Zakona o hrani, Pravilnika o higijeni hrane, te HACCP vodiča dobre higijenske prakse i primjene HACCP načela za institucionalne kuhinje;
· pazi na čistoću osnovnih i pomoćnih sredstava za rad u kuhinji, kao i odjeće i obuće;
· obavlja i druge stručne poslove po nalogu ravnatelja.
	3.
	Kvalifikacija pomoćni kuhar stečena završetkom strukovnog obrazovanja u trajanju od 3 godine u sektoru Turizam i ugostiteljstvo
	Pomoćni kuhar

	EKONOM 
	· radi na poslovima nabave namirnica, sanitarno - higijenskih potrepština, osnovnih sredstava, sitnog inventara, te potrošnog i ostalog materijala;
· u rukovanju s namirnicama udovoljava zahtjevima vezanim za higijenu, te ostalim obvezama propisanim Zakonom o hrani i Pravilnikom o higijeni hrane, - HACCAP;
· vodi skladišne kartice;
· sudjeluje u postupcima nabave;
· održava skladišni prostor i vozilo;
· sudjeluje u sastavljanju jelovnika;
· radi na dostavi hrane, rublja i ostalih sredstava i dokumentacije neophodnih za organizaciju rada u objektima;
· obavlja i druge stručne poslove po nalogu ravnatelja.

	4.2


	Kvalifikacija stečena završetkom strukovnog obrazovanja u trajanju od 4
godine u sektoru Ekonomija i trgovina
	

	DOMAR - VOZAČ
	· radi na poslovima održavanja svih objekata kao i njihovih vanjskih prostora;
· obavlja jednostavne popravke unutar objekata i na igralištu, 
· radi na poslovima održavanja kotlovnica u svim objektima;
· obavlja manje poslove ličenja i bojanja;
· održava vozilo i strojeve za košnju, te ostalog alata;
· radi na dostavi hrane, rublja i ostalih sredstava neophodnih za organizaciju rada u objektima;
· obavlja i druge stručne poslove po nalogu ravnatelja.

	4.1


	Kvalifikacija stečena završetkom strukovnog obrazovanja u trajanju od 3
godine u sektoru Strojarstva, brodogradnje i metalurgije ili Elektrotehnike i
računarstva
	

	ŠVELJA - PRALJA 
	· radi na poslovima pranja i glačanja posteljnog i drugog rublja;
· kroji i šije posteljno rublje, te ostale tekstilne predmete vezano uz procese rada Vrtića;
· sudjeluje u nabavi metražne robe i sredstava za pranje rublja;
· brine o održavanju čistoće i higijene radnog prostora, kao i uređaja s kojima obavlja posao;
· obavlja i druge stručne poslove po nalogu ravnatelja.

	3.


	Kvalifikacija stečena završetkom strukovnog obrazovanja u trajanju
od 3 godine

	

	SPREMAČICA
	· radi na održavanju čistoće svih prostora za boravak djece i pratećih prostora (uredski prostor, sanitarni prostor, garderobni prostor, terase i sl.);
· brine o sanitarno-higijenskim uvjetima svih osnovnih i pomoćnih sredstava za rad, kao i didaktičkim sredstvima koje koriste djeca i odgojno osoblje u procesu rada;
· spušta i podiže dječje krevetiće, te održava higijenu krevetića;
· radi na održavanju čistoće vanjskog prostora;
· pomaže odgojiteljima i medicinskim sestrama u jaslicama i mlađim skupinama pri oblačenju djece;
· obavlja druge poslove iz djelokruga svoga rada po nalogu ravnatelja.

	1


	Kvalifikacija   stečena završetkom osnovnog obrazovanja
	



(6) Ukoliko je Zakonom o predškolskom odgoju i obrazovanju i drugim pozitivnim propisima određeno kako radnici Vrtića moraju ispunjavati i druge uvjete osim onih navedenih u prethodnom stavku, za zasnivanje radnog odnosa u Vrtiću radnici su dužni ispunjavati i te uvjete.

 
Članak 17.

1. Postojeće radno mjesto u Vrtiću može se trajno ukinuti uslijed:
· unaprjeđenja organizacije rada
· trajnog smanjenja obima poslova. 
1. O načinu rješavanja pitanja iz stavka 1. ovoga članka odlučuje upravno vijeće, na prijedlog ravnatelja.



V. OVLAŠTENJA I ODGOVORNOSTI U OBAVLJANJU 
     POSLOVA  I ZADAĆA USTANOVE



Članak 18.
 
1. Ustanovu zastupa i vodi ravnatelj.
1. Ravnatelja imenuje i razrješava s dužnosti izvršno tijelo osnivača, na prijedlog upravnog vijeća Vrtića, sukladno odredbama Statuta Vrtića, Zakona o predškolskom odgoju i obrazovanju i Zakona o ustanovama.
1.  Ravnatelj za svoj rad odgovara upravnom vijeću i osnivaču.
1. Ovlasti ravnatelja određeni su zakonom i Statutom Vrtića.
1. Ravnatelj je ovlašten davati naloge i upute radnicima Vrtića za rad, te za obavljanje poslova i zadaća u svezi radnih mjesta na koje su raspoređeni.
1. U slučaju potrebe izvršenja neplaniranih i neodgodivih poslova, kao i u slučaju izvanrednog povećanja opsega poslova, ravnatelj je ovlašten odrediti rad duži od punog radnog vremena. U slučaju određivanja rada dužeg od punog radnog vremena ravnatelj je obvezan postupati u skladu s propisima kojima se uređuje pitanje radnih odnosa, internih akata i kolektivnog ugovora koji obavezuje Vrtić.
1. U slučaju iz stavka 6. ovoga članka, ravnatelj je ovlašten primiti u radni odnos osobu, bez raspisivanja natječaja, u skladu s odredbama Zakona o predškolskom odgoju i obrazovanju.


Članak 19.

1. Nalozi i upute radnicima, za obavljanje poslova i zadaća u svezi radnih mjesta na koje se raspoređuju, daju se u usmenom ili pisanom obliku.
1. Nalozi, odnosno odluke kojima se radnici raspoređuju na druga radna mjesta zbog povećanja opsega poslova ili zbog pojave neplaniranih i neodgodivih poslova, daju se u pisanom obliku.


Članak 20.

1. Radnici su dužni poštivati pozitivne propise i interne akte Vrtića, povjerene zadatke i obaveze izvršavati savjesno i pravodobno poštujući propise, pravila struke i naloge ravnatelja, odnosno druge ovlaštene osobe.
1. Za svoj rad radnici su odgovorni ravnatelju.
1. U slučaju neizvršavanja svojih obaveza, te kršenja pozitivnih propisa i internih akata Vrtića na radnika će se, na odgovarajuću način primijeniti odredbe Zakona o radu,  Pravilnika o radu Vrtića, te ostalih pozitivnih propisa.
1. Radnici su dužni odbiti naloge koji su nezakoniti, protivni pravilima struke, čije bi izvršenje prouzrokovalo znatniju štetu ili bi predstavljalo kazneno djelo, te na to upozoriti ravnatelja koji im je takav nalog izdao.
1. Ukoliko isti nalog bude ponovno izdan radnik ga je dužan izvršiti, ali u tom slučaju radnik se oslobađa odgovornosti za posljedice izvršenja.
1. Iznimno, ponovljeni pisani nalog radnik ne smije izvršiti ako bi se na taj način počinilo kazneno djelo, u protivnom odgovara zajedno sa svojim nadređenim.




VI. BORAVAK U PROSTORU VRTIĆA



Članak 21.

     Radnici i druge osobe mogu boraviti u prostorijama Vrtića samo za vrijeme radnog vremena.


Članak 22.

1. U prostoru Vrtića je zabranjeno:

1. konzumiranje duhanskih proizvoda;
1. nošenje oružja;
1. unošenje i konzumiranje alkoholnih i narkotičkih sredstava;
1. unošenje tiskovina čiji sadržaj nije primjeren djelatnosti koju Vrtić kao javna ustanova obavlja;
1. uništavanje imovine, kao i unašanje sredstava koja mogu dovesti do istog.

1. Odgojitelji i roditelji ne smiju u Vrtić dovoditi nepoznate osobe, odnosno zabranjen je ulaz u Vrtić osobama koje nisu u svezi djelatnosti koju vrtić obavlja i usluga koje pruža.
1. Iznimno, druge osobe mogu ulaziti u prostor vrtića ako imaju odobrenje ravnatelja.


Članak 23.

1. Radnici i druge osobe dužne su se skrbiti o imovini Vrtića prema načelu dobrog gospodara.
1. Dužnost radnika je da se racionalno koriste sredstvima (imovinom) Vrtića koja su ima u njihovu radu stavljena na raspolaganje, u protivnom odgovaraju za povredu obveze iz radnog odnosa.
1. Radnik je dužan, ukoliko uoči, prijaviti ravnatelju ili osobi koja je zadužena za održavanje, svaki nedostatak ili kvar u prostorima Vrtića.


Članak 24.

Radnici Vrtića dužni su se ophoditi krajnje profesionalno i s poštovanjem prema strankama, roditeljima i drugim osobama koje borave u Vrtiću.




VII. RADNO VRIJEME USTANOVE



Članak 25.

1. Radno vrijeme (koje se odnosi na rad s djecom) Vrtića određuje se Godišnjim planom i programom rada Dječjeg vrtića Ivanić Grad, sukladno potrebama roditelja. 
1. Vrtić djelatnost predškolskog odgoja obavlja u okviru petodnevnog radnog tjedna.
1. Djeca mogu boraviti u Vrtiću samo u vremenu određenom za izvođenje odgojno-obrazovnog programa i drugih oblika rada.
1. Tehničko osoblje obavlja rad u radnom vremenu koje je određeno prema rasporedu radnog vremena kojeg odredi ravnatelj, a sukladno Godišnjem planu i programu rada ustanove.
1. Radnici su dužni dolaziti na radno mjesto (posao) i odlaziti s radnog mjesta (posla) u skladu s rasporedom  radnog vremena. Način na koji će se voditi evidencija prisutnosti radnika na radnom mjestu određuje ravnatelj.




VIII. RAD S DJECOM



Članak 26.

1. Odgojno-obrazovni rad s djecom po odgojnim skupinama odvija se sukladno zakonu, Državnim pedagoškim standardom predškolskog odgoja i obrazovanja, te općim aktima Vrtića.
1. Rad s djecom u vrtiću odvija se u jasličnim i vrtićnim odgojnim skupinama.
1. Ovisno o potrebama i željama roditelja u Vrtiću će se organizirati i drugi programi određeni zakonom i Državnim pedagoškim standardom predškolskog odgoja i obrazovanja (kao što su programi predškole, programi ranog učenja stranog jezika, te drugi programi kulturnog, sportskog i umjetničkog sadržaja i sl.).
1. Broj djece u skupinama određen je Državnim pedagoškim standardom predškolskog odgoja i obrazovanja.
1. Roditelji imaju mogućnost razgovarati s odgojiteljima i stručnim suradnicima ovisno o dogovoru s istima, na individualnim razgovorima, roditeljskim sastancima ili na drugi pogodan način.
1. Obveza je odgojitelja i stručnih suradnika da roditeljima omoguće na što jednostavniji način ostvarenje prava navedenog u prethodnom stavku. Ukoliko to ne učine, odgovarat će za povrede obveza iz radnog odnosa sukladno Zakonu o radu i Pravilniku o radu. 
1. Roditelji su, isto tako, dužni obavještavati odgojitelje i stručne suradnike o svim bitnim činjenicama vezanim za svoju djecu.




IX. PRIJELAZNE I ZAVRŠNE ODREDBE




Članak 27.

     Radnici u radnom odnosu na neodređeno vrijeme koji ne ispunjavaju, ovim Pravilnikom, propisane uvjete stupnja ili vrste stručne spreme za obavljanje poslova i zadaća radnih mjesta na kojima su zatečeni danom stupanja na snagu ovoga Pravilnika nastavljaju s obavljanjem tih poslova ako zakonom nije drugačije određeno.



Članak 28.

     Stupanjem na snagu ovoga Pravilnika prestaje važiti Pravilnik o unutarnjem ustrojstvu i načinu rada od 25.11.2022. godine, KLASA: 012-04/22-01/01, URBROJ: 238/10-77-02-22-5.


Članak 29.

     Ovaj Pravilnik stupa na snagu dan nakon dana objave na oglasnoj ploči Dječjeg vrtića Ivanić Grad.

KLASA: 011-01/26-02/01
URBROJ: 238/10-77-02-26-

Ivanić-Grad, _________2026.


                                                                                       Predsjednica upravnog vijeća
                                                                                                   Irena Fučkar

                                                                                   ___________________________







Pravilnik o unutarnjem ustrojstvu i načinu rada Dječjeg vrtića Ivanić Grad objavljen je na oglasnoj ploči Vrtića dana _______.2026. godine, te je stupio na snagu_______.2026. godine. 





RAVNATELJICA

___________________
Draženka Pina Gavranović







